**Ne felejtsd el, hogy a vázlatot és a fogalmakat, évszámokat  
bele kell írni a füzetbe!**

**Vázlat**

**1). 1849. június közepén Rüdiger és Paszkevics orosz tábornokok vezetésével több oszlopban közel 200 000 fős orosz hadsereg tört Magyarországra.  
A két nagyhatalom összefogása megpecsételte a magyar forradalom és szabadságharc sorsát.**

**2). A vég bekövetkezéséig még pár hónap eltelt.  
A magyar hadvezetés terve az volt, hogy az osztrák és orosz csapatokat   
külön-külön győzi le.  
Bem tábornok azonban Segesvárnál 1849. július 31-én vereséget  
szenvedett az oroszoktól.  
Ezután került sor a szabadságharc utolsó tényleges ütközetére.  
1849. augusztus 9-én Temesvárnál a magyar honvédség súlyos   
vereséget szenvedett ismét.**

**3). A magyar hadvezetés elött vagy harcol tovább a magyar sereg  
vagy leteszi a fegyvert.  
A Kossuth által diktátorsággal felruházott Görgey számára egyetlen lehetőség maradt, letenni a fegyvert.**

**4). Görgey a fegyverletételre szánta el magát, kizárólag az oroszok előtt.  
 A feltétel nélküli fegyverletételére 1849. augusztus 13-án került sor Világosnál.**

**5). A forradalom alig fejeződött be, a császáriak mindjárt megkezdték a megtorlást.   
Haynau, a magyarországi osztrák főparancsnok felállította a haditörvényszéket.  
Több száz tisztet és polgári személyt ítéltek halálra és még többet várfogságra.**

**6). 1849. október 6-án Aradon kivégeztek 13 magyar tábornokot.  
Ugyanezen a napon Pesten kivégezték az első felelős magyar kormány  
miniszterelnökét gróf Batthyány Lajost.**

**Fogalmak – Évszámok**

**1849. július 31. – Segesvári csata, Bem serege vereséget szenved,   
 valószínűleg itt hal meg Petőfi Sándor**

**Temesvári ütközet – 1849. augusztus 9-én a magyar honvédség   
 megsemmisítő vereséget szenved**

**1849. augusztus 13. – Görgey tábornok az oroszok elött leteszi a fegyvert**

**kapituláció – feltétel nélküli megadás**

**Báró Julius Jacob von Haynau – osztrák tábornok, Ferenc József császár  
 minden joggal felruházott megbízottja,  
 a megtorlás végrehajtója hazánkban**